اوکتبرین 6-دا فوتبول عذره تورکیه سوپرلیگی‌نین 7-جی تورو چرچیوه‌سینده کئچیریلن گؤروشده "باشاکشهر" سفرده "غازی آنتپ"ین قوناغی اولوب.
گؤروش ماراقلی هوجوم‌لارلا یاددا قالیب. گرگین کئچن قارشیلاشمادا حسابی 13-جو دقیقه‌ده انزو کریول‌لی آچیب. قارشیلاشمانین 18-جی دقیقه‌سینده میدان صاحب‌لری‌نین فوتبولچوسو گورای ورال ائتدیگی کوبودلوغا گؤره میدان‌دان اوزاقلاشدیریلیب. بونا باخمایا‌راق، آلتی دقیقه سونرا میدان صاحب‌لری حسابا تارازلیق گتیریب‌لر. پارتیک تووماسی توپو رقیب قاپی‌سینا دقیق گؤندریب. بیرینجی حیسه ائله بو حسابلا بیتیب. ایکینجی حیسه‌نین 71-جی دقیقه‌سینده انزو کریول‌لی اؤزونون و تیمی نین ایکینجی قولونو ووروب. بو اویوندا وورولان سون قول اولوب. بئله‌لیکله "باشاکشهر" سفرده "غازی آنتپ"ی 1:2 حسابی ایله مغلوب ائدیب. بو اویون‌دان سونرا "باشاکشهر" 11 خاللا 5-جی پیلله‌ده قرارلاشیب.
گونون دیگر قارشیلاشماسیندا ایسه "ریزه سپور" دوغما میداندا "ترابزونسپور"ا 1:2 حسابی ایله اودوزوب.
